LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīga Nr. 2013. gada \_\_.\_\_\_\_\_\_\_\_\_\_

**Informatīvais ziņojums**

**„Komplekss risinājums elektroenerģijas tirgus problemātikai”**

1. Pieņemt zināšanai ekonomikas ministra iesniegto informatīvo ziņojumu.

|  |
| --- |
| 2. Izveidot Elektroenerģijas lietotāju atbalsta fondu pēc saskaņošanas ar Eiropas Komisiju atbilstoši Līguma par Eiropas Savienības darbību 107. un 108. pantam.3. Atbalstīt informatīvajā ziņojumā piedāvāto variantu par Elektroenerģijas lietotāju atbalsta fonda administratoru, nosakot, ka no 2014. gada 1. aprīļa, bet ne ātrāk kā pēc Elektroenerģijas lietotāju atbalsta fonda saskaņošanas ar Eiropas Komisiju, Elektroenerģijas ražošanas atbalsta fonda administratora funkcijas pilda AS „Latvenergo” jaundibināta meitas sabiedrība.4. Atbalstīt informatīvajā ziņojumā paredzētos risinājumus (pasākumi saistībā ar pilnīgu elektroenerģijas tirgus liberalizāciju; sociālā atbalsta sniegšana trūcīgajiem elektroenerģijas izmaksu segšanai; elektroenerģijas lietotāju atbalsta fonda izveide, Subsidētās enerģijas nodokļa ieviešana) un iekļaut likumprojektā „Par vidēja termiņa budžeta ietvaru 2014., 2015. un 2016. gadam” un likumprojektā „Par valsts budžetu 2014. gadam”. 5. Paredzēt budžeta līdzekļu novirzīšanu Ekonomikas ministrijas informatīvajā ziņojumā un šī protokollēmuma 4. punktā minētajiem risinājumiem un Finanšu ministrijai iekļaut likumprojektā „Par vidēja termiņa budžeta ietvaru 2014., 2015. un 2016. gadam” un likumprojektā „Par valsts budžetu 2014. gadam” sekojošu finansējumu:5.1. Elektroenerģijas lietotāju atbalsta fonda darbībai 2014. gadā – 20,5 milj. LVL; 2015. gadā – 33,5 milj. LVL; 2016. gadā – 39,4 milj. LVL.5.2. Elektroenerģijas brīvā tirgus apstākļos sociālā atbalsta instrumenta pasākumiem 2014. gadā – 2,7 milj. LVL; 2015. gadā – 3,6 milj. LVL; 2016. gadā – 3,6 milj. LVL.6. Ekonomikas ministrijai uzsākt darbu pie informatīvā ziņojuma 6. nodaļā minēto normatīvo aktu izstrādes. |
|   |

Ministru prezidents V.Dombrovskis

Valsts kancelejas direktore E.Dreimane

Ekonomikas ministra vietā -

vides aizsardzības un reģionālās attīstības ministrs E.Sprūdžs

Vīza:

valsts sekretārs J.Pūce

02.08.2013. 12:14

266

K.Piģēns

67013133